2.
Predkladacia správa

Zavedenie eura bude nepochybne kľúčovou udalosťou roku 2009, ktorá sa dotkne každého obyvateľa Slovenska. Preto aj novoročné resp. silvestrovské oslavy budú pozitívne  ovplyvnené týmto faktom. Na Silvestra už všetci obyvatelia SR budú o prechode na euro dostatočne informovaní a všetky inštitúcie pripravené. Pri oslave príchodu Nového roku je veľmi vhodné využiť túto príležitosť aj na oslavu zavedenia eura, ako úspechu celej krajiny. Tieto oslavy sú súčasne príležitosťou zviditeľniť Slovensko v zahraničí ako nového člena eurozóny.

Materiál opisuje možnosti zahrnutia tematiky eura do silvestrovských osláv najmä v hlavnom meste Slovenska, kde sa očakáva zvýšená prítomnosť svetových médií. Obsahuje aj odporúčanie pre zakomponovanie témy osláv príchodu eura do miestnych silvestrovských podujatí aj v ostatných mestách a obciach Slovenska.

	Materiál nebol predmetom medzirezortného pripomienkového konania.

	Predkladaný materiál nemá vplyv na verejné financie, ekonomický, environmentálny vplyv, ani vplyv na zamestnanosť a podnikateľské prostredie.